b'\n_START_ARTICLE_\nRaimo Pasanen\n_START_PARAGRAPH_\nRaimo Tapio Pasanen (27. kes\xc3\xa4kuuta 1946 Jyv\xc3\xa4skyl\xc3\xa4n maalaiskunta) on entinen suomalainen pes\xc3\xa4palloilija._NEWLINE_Raimo (Spede) Pasanen pelasi pes\xc3\xa4pallon SM-sarjassa vuodesta 1965 1970-luvun loppupuolelle saakka. Ensimm\xc3\xa4inen mitali Spedelle ojennettiin 1966, Pronssia HoNsU:n v\xc3\xa4reiss\xc3\xa4. Ly\xc3\xb6j\xc3\xa4kuninkuuden Pasanen vei 1970 Haminan Palloilijoissa pelatessaan, jolloin my\xc3\xb6s tuli pronssiset mitalit. Suomen mestaruus tuli samassa seurassa kauden 1974 p\xc3\xa4\xc3\xa4tteeksi. It\xc3\xa4-L\xc3\xa4nsi -otteluun h\xc3\xa4net on valittu kahdeksan kertaa. Pasanen on kilpaillut my\xc3\xb6s yleisurheilussa ja toiminut polyteknikkojen pes\xc3\xa4pallojaoston puheenjohtajana.'